钦定古今图书集成/明伦汇编/闺媛典/第278卷 > 皇清十一 > 葛生是妻王氏
## 钦定古今图书集成/明伦汇编/闺媛典/第278卷 > 皇清十一 > 葛生是妻王氏

按《汉阳府志》：“王氏，汉川生员葛生是妻，年二十。”

一而寡，抚二子一女。门户零丁，艰苦万状。课子诵读，隆冬午夜不辍。持身严整，不妄言笑。壬午，避贼莲湖，视死如归，卒保无恙。常病晕，子为请医诊视。及寤，怒骂欲断其腕。其冰霜之操，盖三十二年如一日也。子言飏，领顺治庚子乡荐。